เอกชนร่วมหามาตรการแก้ไขค่าเงินบาท
เอกชนเตรียมผนึกกำลังหามาตรการแก้ไขค่าเงินแข็งค่าอย่างต่อเนื่อง
8 ต.ค. 2553

เอกชนเตรียมผนึกกำลังหามาตรการแก้ไขค่าเงินแข็งค่าอย่างต่อเนื่อง
นายพยุงศักดิ์ ชาติสุทธิผล ประธานสภาอุตสาหกรรมแห่งประเทศไทย (สอท.) กล่าวว่า สภาอุตสาหกรรมแห่งประเทศมาเลเซีย ได้ทำหนังสือถึงองค์กรเอกชนในกลุ่มประเทศอาเซียนให้รวมพลังในการออกแถลงการณ์เรียกร้องให้รัฐบาลแต่ละประเทศเร่งหามาตรการเข้มงวดในการสกัดการไหลเข้าของเงินทุนจากกลุ่มประเทศที่พัฒนาแล้วจนทำให้ค่าเงินในภูมิภาคนี้แข็งค่าอย่างต่อเนื่อง เพราะว่าขณะนี้รัฐบาลแต่ละประเทศยังออกมาตรการไม่เข้มงวดนักจนภาคเอกชนกังวลว่าในไม่ช้ากลุ่มประเทศอาเซียนอาจเกิดวิกฤติเศรษฐกิจเหมือนกับช่วงปี 40 
 “ภาคเอกชนที่ได้รับผลกระทบจากค่าเงินแข็งค่ามากสุดในภูมิภาคนี้จะเป็นมาเลเซีย และ ไทย ซึ่งหากไม่มีการรวมกลุ่มในการกดดันรัฐบาลให้เข้ามาดูแลค่าเงินก็จะเกิดอันตรายต่อเศรษฐกิจในภูมิภาคอย่างมาก” นายพยุงศักดิ์ กล่าว
 ขณะเดียวกันส.อ.ท.จะเรียกภาคเอกชน และสมาคมทางการค้าต่างๆ มาหารือเกี่ยวกับผลกระทบที่จะได้รับหากคณะกรรมการนโยบายการเงิน (กนง.) พิจารณาปรับขึ้นดอกเบี้ยนโยบาย ภายในสัปดาห์หน้า